Hoe om jou storie op LinkedIn te vertel: Ken jou gehoor en voeg alles sinvol saam - Solidariteit Wêreld LoopbaanSolidariteit Wêreld Loopbaan
Tuis › Artikels › Hoe om jou storie op LinkedIn te vertel: Ken jou gehoor en voeg alles sinvol saam
Jou LinkedIn-bladsy is dikwels die fokus van jou aanlyn loopbaanpersona. Nogtans skenk ons nouliks aandag aan die narratief wat ons op dié platform aanbied.
Alex Cooley, die stigter van 'n konsultasiepraktyk wat leiding gee in storievertelling, sê mense gaan gewoonlik in een van twee rigtings. Hulle bied óf 'n gemengde buffet van prestasies, ervarings, identiteite, missies en passies aan, óf hulle dek 'n karige tafel met net die kaal basiese feite.
Die eerste benadering, sê sy, oorweldig die leser terwyl die tweede hulle honger laat vir inligting. In beide scenario's sal mense minder geneig wees om met jou in verbinding te tree.
Om die vergaderings, aanwysers en onderhoude waarna jy mik te verseker, moet jy jou narratief beraam om met jou teikengehoor te praat. Cooley stel die volgende voor:
Begin met die einde in gedagte.
Definieer jou loopbaandoelwitte duidelik vir jouself. Om te weet waarheen jy wil gaan, sal jou narratief anker en jou help om te verstaan watter gedeeltes van jou ervarings, prestasies en resultate relevant tot jou verhaal is. Herskryf jou interne dialoog en eksterne kommunikasies kragdadig om slegs die gedeeltes in te sluit wat relevant is tot jou ideale professionele toekoms. Belyn hierdie dialoog met LinkedIn se aanbieding. Is jy op LinkedIn om aanwysers te genereer? Die aandag van werwers te trek? Professionele konneksies in jou industrie te maak om jou visie te bevorder? Stel 'n definitiewe rede in jou kop vas.
Voeg alles sinvol saam vir jou gehoor.
Op jou LinkedIn-bladsy is jou missie om jouself sodanig aan jou vennote, werknemers, borge, beleggers of kliënte voor te stel dat hulle sal dink: "Hierdie persoon beskik oor al die antwoorde wat ek benodig!". Om dit te doen, sal jy die persone met wie jy praat moet verminder en hulle behoeftes identifiseer. Wat het hulle industrie bowe-al nodig en hoe sal jy daardie leemte kan vul? Hoe is jou werk-ervaring verweef om 'n unieke perspektief vir die oplossing van hulle probleme te bied? Fokus op die juweeltjies wat jy op jou loopbaanpad opgetel het en stel die professionele skatkis ten toon wat jy na die tafel toe bring.
Bou jou eie 'templaat'.
Met jou toekoms duidelik gedefinieer en jou gehoor bepaal, is dit tyd om skouer aan die wiel te sit. Ten spyte van wat die Internet mag beweer, bestaan daar nie een perfekte templaat nie, sê Cooley. Om jou leierskapnarratief op LinkedIn te skep is 'n kreatiewe poging. Bestudeer LinkedIn-profiele wat tot jou spreek en breek af hoe hulle met joune vergelyk. As jy hou van hoe iemand 'n verhaal van hulle transformasie in hulle opsommende paragraaf vertel, gaan deur elke sin en kyk hoe jy 'n soortgelyke storie met impak kan vertel. Indien jy hou van hoe kragdadig hulle hul missie beskryf, probeer om jou eie te bou. Dan, met al die stukkies voor jou, maak jou rekening jou eie.
Om 'n storie rondom jou werkservaring te ontwikkel om aan jou gehoor se behoeftes te voldoen is die eerste hoofstuk van jou boeiende persoonlike handelsmerk-storie. Indien jy nie kan kommunikeer wat jy wil hê en vertroue by ander inboesem dat jy die regte persoon vir die pos is nie, voer jy 'n opdraande stryd.